Küsis hea sõber paari pardimuna. Noh, et pole kunagi saand jne.  Mina seletama, et, vaata, kui ma nüüd sulle selle paar pardimuna müün, olen mina kurjategija.  Sest ilma eriloata võib mune kaubelda isik, kel vähem kui 50 nokka. Et aga viimastel päevadel 31 kanatibu, 16 parditibu, 4 hane koorunud, siis… mina olen seaduskuulekas kodanik.  Aga sa kingi, arvas sõber. Kuid niikaugele meie teadmised kummalgi ei ulatunud, et kas võib. Parem mitte riskida.  Otsustasime, et ta leiab need munad. Ja kohe uus mure majas, sest meie uduste teadmiste järgi peab vist leitud asja aasta üks päev hoidma, enne kui omaks saab ja võib koogitaignasse panna.  Aga õnneks  meist ei saanud kurjategijaid.